OpenLLM-France/wikimedia huggingface dataset:
# Pierre Trudeau

Joseph Philippe Pierre Yves Elliott Trudeau (Montreal, 1919ko urriaren 18a - Montreal, 2000ko irailaren 28a), ezagunagoa Pierre Trudeau gisa, kanadar politikari eta estatugizona izan zen. Kanadako lehen ministroa izan zen 1968–1979 eta 1980–1984 bitartean.

## Bizitza

Zuzenbide eta zientzia-politikako ikasketak egin zituen Parisen, Harvarden eta Londresen. 1965. urtean diputatu hautatu zuten Ottawan alderdi liberalaren eskutik. 1967. urtean Justizia ministro egin zuten eta, 1968an Alderdi Liberaleko buruzagi hautatua izan ondoren, Kanadako lehen ministro izendatu zuten.
Elebitasunaren aldekoa zen, eta 1969. urtean frantses hiztunak %10era iristen ziren lekuetan barruti elebidunak sortu zituen irakaskuntza-, justizia- eta administrazio-alorretan. Federalismoaren defendatzaile sutsua izan zen arren, 1979. urteetako hauteskundeetan galtzaile izan zen. 1980. urteko hauteskunde aurreratuak, ordea, irabazi zituen, eta urte berean Quebeceko erreferendumera biztanleei deitu eta irabazi egin zuen, hartara Trudeauren batasun nazionalerako tesiak sendotu zirela.
1982. urtean konstituzio berri bat izenpetu zuen, eta 1984. urtean bere ondorengoaren esku utzi zituen lehen ministroaren eta Alderdi Liberaleko buruzagiaren karguak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q8619
* Multimedia: Pierre Elliott Trudeau / Q8619
# Pierre Urte

Pierre Urte (bere garaian, frantsesezko grafiaz, Pierre d'Urte), (Donibane Lohizune, Lapurdi, 1664ko urtarrilaren 2 – Londres, Ingalaterra, 1725-30) euskal idazlea eta apaiza izan zen.

## Bizitza

Erlijioz katolikoa zen, baina kalbinista egin eta erbestera alde egin behar izan zuen. Londresa joan zen. Han, John Chamberlayne eta David Wilkins hizkuntzalariekin harremanak izan zituen. Hiru liburu idatzi zituen, baina ez zuen, bizi zela, argitaratzerik izan. 1894an, Dodgsonek antolatuta, argitaratu zen lehena, The Earliest Translation of the Old Testament into the Basque Language (Biblia Saindua. Testament Çaharra eta Berria) izenburupean. Bibliaren Genesia (Ethorquia) eta Exodoaren (Ilkhitcea) zati bat bakarrik itzuli zituen. 1895an, Websterrek Dictionarium Latino-Cantabricum euskara-latina hiztegi amaitu gabea argitaratu zion, «quizá por el mismo excesivo detalle con que lo concibió y quiso realizarlo, no comprende más que las tres primeras letras» (Mitxelena 1960, 90. or.). 1896ean, Grammaire Cantabrique Basque beste lana argitaratu zion ere.

## Lanak

* Biblia Saindua. Testament Çaharra eta Berria. (Londres, 1894). Liburua digitalizaturik ikus Gallica-n.
* Le dictionnaire latin-basque (Baiona, 1895). Liburua digitalizaturik ikus Gallica-n.
* Pierre Urten latin-euskara hiztegiaren 1895eko argitalpenaren azala Grammaire Cantabrique basque (Toulouse, 1896). Liburua digitalizaturik ikus Gallica-n.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Lapurdiko idazleak
* Euskal hiztegien zerrenda

## Kanpo loturak

* Pierre Urte Literaturaren Zubitegian
* (Gaztelaniaz)(Ingelesez)"Gramaire Cantabrique" on-line (EMD - Sancho el Sabio Fundazioa)
* (Gaztelaniaz)(Ingelesez)"Dictionarium Latino-Cantabricum" on-line (EMD - Sancho el Sabio Fundazioa)
* Datuak: Q12265967
* Jatorrizko testuak: Egilea:Pierre Urte
# Pierre Varignon

Pierre Varignon (Caen, Frantzia, 1654 – Paris, Frantzia, 1722ko abenduaren 23a) matematikaria izan zen. Frantziako Zientzien Akademiako kide izan zen. Kalkulu infinitesimalaren sortzaileetako bat da. Bera izan zen abiadura birtualen printzipioa azaldu zuen lehena, indar elkarreragileen osaera aztertu zuen, eta momentuaren teoria osoa proposatu zuen.
Obra nagusia: Nouvelle mécanique (1725).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q379219
* Multimedia: Pierre Varignon / Q379219
# Pierre Vilar

Pierre Vilar (Frontignan, Languedoc-Roussillon 1906ko maiatzaren 3a - Donapaleu, Nafarroa Beherea 2003ko abuztuaren 7a), historialari eta hispanista frantziar bat izan zen. Espainiako historiaren ikerketari dagokionez, pertsonarik garrantzitsuenetako bat bezala jotzen da, Antzinako Erregimenari dagokionez zein Aro Garaikidean, baita, historia ekonomikoan eta historia sozialean orokorrean ere. Marxista bezala, Sobietar Batasunaren desagerpenarekin kritikoa izan zen. Jaume Vicens i Vives hil ondoren, XX. mendeko bigarren erditik aurrera, historiografia kataluniarreko norbanako erreferenterik nabarmenena izan zen.
La Sorbonatik Historian doktorea, non katedradun izatera iritsi zen (1965). Parisko École des Hautes Étudeseko partaidea. Bartzelona eta Valentziako unibertsitateetatik Honoris Causa Doktorea. Bartzelonako Historia Modernoko Ikasketa Guneak bere izena darama. Beste batzuen artean, Ramon Llull eta Elio Antonio de Nebrija sariak lortu zituen, Alfontso X.a Jakintsuaren Ordena Zibilaren Gurutze Handia eta Kataluniako Generalitateko Urrezko Domina.
Ikasle bezala, Jean-Paul Sartre eta Paul Nizanekin aritu zen. Ernest Labroussen ikaslea, historiaren metodologiagatik arduratu zen, Historia totalaren teoria, perspektiba materialista batetik defendatu zuen. Maurice Legendrek bultzatua (ideologia politiko erabat ezberdina zuena), Espainiara bidaiatu zuen 1929an. Bartzelonako Lizeo Frantziarrean irakasle izan zen 1934 eta 1957 bitartean, Espainiako Gerra Zibilaren eta Bigarren Mundu Gerraren garaian izan ezik (azken honetan, nagusiki, berarekin gatibu zeuden lagunei klaseak emanez). Bederatzi urte iraun zuen etenaldi luze horrekin, bere egonaldietan, bere doktoretza tesia ikertu eta idatzi zuen, Katalunia Egungo Espainian (1962), bakoitzak 600 orrialde dituen hiru liburutan banatutako bere lan handia, historiografiaren klasikotzat eta tokiko sintesiaren eredutzat hartzen dena, "laudorio guztiak jaso dituena, komunistetatik hasi eta Jordi Pujol arte", gogoratu zuen Eliseu Climentek, Pensar históricamente izeneko bere memorien editorea (Tres i quatre, 1995). Laburra baina eragin handia izan zuen Espainiaren Historia izeneko bere lanak, salmentari dagokionez arrakasta handia lortu zuen, baita publikoki bere salmenta legez baimendu aurretik ere, frankismoak debekatu zuena, eta irakaskuntzan eta arlo progresistetan 1970 eta 1980ko hamarkadetan oso erabilia izaten jarraitu zuen.

## Beste lan batzuk

* Crecimiento y desarrollo (1965)
* Oro y moneda en la historia (1969)
* Hidalgos, amotinados y guerrilleros
* Ensayos sobre la Cataluña del siglo XVIII(1975)
* Historia marxista, historia en construcción (1975)
* Introducción al vocabulario del análisis histórico (1980)
* La guerra civil española (1986)
* Pensar históricamente, autobiografía (1995).
* Datuak: Q2553887
* Multimedia: Pierre Vilar / Q2553887
# Pierre Weiss

Pierre Weiss (Mulhouse, Rhin Garaia, 1865eko martxoaren 25a - Lyon, 1940ko urriaren 24a) frantziar fisikaria izan zen.
Rennes, Lyon eta Estrasburgoko unibertsitateetako irakasle izan zen. Paramagnetismoko eta ferromagnetismoko azterketak egin zituen; oinarrizko momentu magnetikoen (magnetoien) teoria sortu zuen. Espektrografo bat eta elektroiman bat asmatu zituen. Lan aipagarri batzuk: Recherches sur l´aimantation de la magnétite cristaline (1896), Éclairage électrique (1899) eta Leçons d´electricité appliquée (1900).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q299841
* Multimedia: Pierre Weiss / Q299841
# Podenko valentziar

Valentziako podenkoa edo txakur xarnego valentziarra Valentziako Erkidegoko ehiza-txakurra da, podenko mota bat.
Arrazak hiru ile mota ditu, leuna, gogorra eta zetazkoa. Zetaren ukitua duen zuen hirugarren ilaje luzexka hori, katalanez "polserut" esaten zaiona, bereziki apreziatua da txakur-arrazen zaletuen artean, podenko iberiarren artean mota horretako ilajea duen bakarra baita.
Bere eginkizun nagusia untxia ehizatzea zen tradizionalki. Mediterraneoko arroko eta, bereziki, Espainiako Levanteko eta Ebroko haraneko ekosistemetara egokituta dago. Ikusmen eta entzumen onak ditu, eta usaimena indartsua baita ere. Arrazak ez du nazioarteko ezagupenik, baina bai Espainiakoa.

## Erreferentziak

* ↑ «Amigos del Xarnego Valenciano» Facebook (Noiz kontsultatua: 2022-10-31).
* ↑ «Real Sociedad Canina de España - Real Sociedad Canina de España» www.rsce.es (Noiz kontsultatua: 2022-10-31).

## Kanpo estekak

* Datuak: Q59540
* Multimedia: Xarnego Valenciano / Q59540
# Podenzana

Podenzana Italiako udalerri bat da. Massa-Carrarako probintzian kokatuta dago, Toscana eskualdean. 2.094 biztanle ditu, 17,1 kilometro koadroko azaleran banatuta.

## Mugakideak

Podenzanak honako udalerri hauekin egiten du muga:
Aulla Calice al Cornoviglio Follo Licciana Nardi Tresana Bolano

## Kanpo estekak

* Datuak: Q52239
* Multimedia: Podenzana / Q52239
# Podestàren jauregia (Bolonia)

Podestàren jauregia, italieraz Palazzo del Podestà', Italiako Bolonia hirian dagoen jauregi bat da, Piazza Maggioren.
1200 urte inguruan eraiki zen, hiriko podestàren egoitza izan zedin.
* Datuak: Q2006730
* Multimedia: Palazzo del Podestà (Bologna) / Q2006730
# Podestàren jauregia (Florentzia)

Podestàren jauregia, italieraz Palazzo del Podestà, Italiako Florentzia hirian dagoen jauregi bat da.
1415 urtetik formalki independientea, hiriko podestàren egoitza izan zedin.
* Datuak: Q3891333
* Multimedia: Palazzo del Podestà (Florence) / Q3891333
# Podenko

Podenko esaten zaie antzinako jatorria duen ehiza-txakur batzuei. Gaur egun, hainbat arraza daude Mediterraneoko herrialdeetan (eta Kanariar uharteetan), eta haien artean dokumentaturiko zaharrena tesem delakoa da, Antzinako Egiptoko txakur bat. Uste da Mediterraneoko kostaldean feniziarrek zabaldu zituztela txakur hauek. NFZren sailkapenean txakur primitiboen kategorian sartzen dira, 5. taldean.

## Ezaugarriak

Podenkoa bere zentzumenen garapenagatik nabarmentzen da. Ikusmena, usaimena eta entzumena direla eta, ehiza-txakurrik eraginkorrenetakoa da harrapakina bilatzeko orduan. Oso zintzoak dira, eta oso zaila egiten zaie ingurune berri batera edo familia berri batera egokitzea abandonatzen badituzte. Txakur lasaiak dira, ez dira batere oldarkorrak, etengabe maitasuna eta maitasuna emateko prest daude. Beldurtzen errazak dira, eta oso zaila egiten zaie fidatzea, baina, azkar ohituta, munduko txakurrik atseginenak eta dibertigarrienak bihurtzen dira.
Fisikoki, estilizatuak eta indartsuak dira, eta mutur luze nahiko bereizgarria dute. Ariketa eta atseden asko behar dute, txakur oso aktiboak baitira. Edozein familia motarentzat dira aproposak, bereziki haurrak dituzten familientzat.

## Iruditegia

* Maltako faraoi txakurra.
* Etnako zirnekoa, Cirneco dell'Etna
* Konparaziorako, Asiuteko txakurra, K.A. 4 mendeko Egiptoko eskultura, Louvre museoan.
* Kanarietako podenkoa.
* Eivissako podenkoa.
* Portugalgo podenkoa.

## Erreferentziak

* ↑ «OEH - Bilaketa - Podenko» www.euskaltzaindia.eus (Noiz kontsultatua: 2022-10-31).
* ↑ «Perros tipo spitz y tipo primitivo» www.fci.be (Noiz kontsultatua: 2022-10-31).

## Kanpo estekak

* Artikulu hau, osorik edo zatiren batean, gaztelaniazko Wikipediako «Podenco» artikulutik itzuli da; zehazki, 2021-11-17ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q39253
* Multimedia: Podenco dogs / Q39253
# Podenzano

Podenzano Italiako udalerri bat da. Piacenzako probintzian kokatuta dago, Emilia-Romagna eskualdean. 9.041 biztanle ditu, 44,34 kilometro koadroko azaleran banatuta.

## Mugakideak

Podenzanok honako udalerri hauekin egiten du muga:
Piacenza Pontenure Rivergaro San Giorgio Piacentino Gossolengo Vigolzone

## Kanpo estekak

* Datuak: Q102931
* Multimedia: Podenzano / Q102931
# Podgora (Split-Dalmazia)

Podgora (Split-Dalmazia) Kroaziako udalerri bat da, Split-Dalmazia eskualdean. Azken zentsuaren arabera 2.233 biztanle zituen.

## Kanpo estekak

* Datuak: Q837148
* Multimedia: Podgora / Q837148
# Podenii Noi

Podenii Noi Errumaniako udalerri bat da, Prahova konderrian. 4.590 biztanle ditu, 37,57 kilometro koadroko azaleran banatuta.

## Herriak

Udalerrian honako herriak daude:
Podenii Noi $^{(en)}$ Ghiocel $^{(en)}$ Mehedința $^{(en)}$ Nevesteasca $^{(en)}$ Podu lui Galben $^{(en)}$ Popești Rahova $^{(en)}$ Sălcioara $^{(en)}$ Sfăcăru $^{(en)}$ Valea Dulce $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2605330
# Podeonius acuticornis

Podeonius acuticornis Elateridae familiako kakalardo saproxilikoa da, zientziarako Ernst Friedrich Germarek 1824an deskribatu zuena.

## Deskribapena

Txikia da (7-9 mm), beltza dirdai urdinxkekin. Antena sendoak, luzeak, eta zerratuak hirugarren antenomerotik aurrera, batez ere arrengan. Bigarren antenomeroa oso motza eta zeharkakoa da. Hirugarren tartsomeroek hodi formako luzakin menbranosoak dauzkate.

## Bizilekua

Zuhaitz hostozabal zaharren zuloetan bizi da, eta usteldura hezeak nahiago ditu lehorrak baino. Euskal Herrian harizti (Quercus robur, Quercus petraea) eta pagadietan atzeman da. Askotan Ischnodes sanguinicollis-ekin batera agertzen da.

## Elikadura

Larbak haragijaleak dira.

## Banaketa

Mendebaldeko eta erdialdeko Europan, eta Asia Txikian banaturik dago. Oso urria da banaketa-eremu osoan. Berriki populazio oparo bat atzeman da Grésigneko oihanean (Tarn, Okzitania). Nafarroa Garaiko bi lekutan aurkitu da: Bertizko jaurerrian eta Garraldan.

## Kontserbazioa

IUCNren Zerrenda Gorrian galzoriko espezietzat hartua da. Nafarroako Faunako Espezie Mehatxatuen Katalogoan ere jasorik dago, kaltebera kategorian.

## Erreferentziak

* ↑ Podeonius acuticornis (Germar, 1824). eu-nomen.eu (Noiz kontsultatua: 2019-11-10).
* 1 2 3 4 5 Recalde Irurzun, Jose Ignacio; San Martín Moreno, Antonio Fermín; Pérez-Moreno, Ignacio. Presencia de Ampedus brunnicornis Germar, 1844 en la Península Ibérica y nuevos datos sobre elatéridos de cavidades y podredumbres internas de las frondosas(Coleoptera: Elateridae).. Boletín de la Sociedad Entomológica Aragonesa (S.E.A.), nº 47 (2010) : 301‒306, sea-entomologia.org (Noiz kontsultatua: 2019-11-10).
* ↑ Gouix, Nicolas; Valladares, Lionel eta Brustel, Hervé. Nouvelles observations de Podeonius acuticornis (Germar, 1824) en France (Coleoptera, Elateridae, Physorrhininae). Bulletin de la Société entomologique de France Année 2008, 113 (2), 231-237, persee.fr (Noiz kontsultatua: 2019-11-10).
* ↑ Méndez, M.; Dodelin, J.; Petrakis, P.; Schlaghamersky, J. eta Nardi, G.. Podeonius acuticornis. The IUCN Red List of Threatened Species 2010: e.T157542A5092169 (Noiz kontsultatua: 2019-11-10).
* ↑ 254/2019 Foru Dekretua, urriaren 16koa; honen bidez, Babes Bereziko Basa Espezieen Nafarroako Zerrenda ezartzen da, Nafarroako Florako Espezie Mehatxatuen Katalogo berria ezartzen da eta Nafarroako Faunako Espezie Mehatxatuen Katalogoa eguneratzen da.. 216. aldizkaria - 2019ko urriaren 31, navarra.es (Noiz kontsultatua: 2019-11-10).

## Kanpo estekak

* Datuak: Q3137907
* Multimedia: Podeonius acuticornis / Q3137907
# Philothamnus

Philothamnus Colubridae familiaren barruko narrasti genero bat da. Saharaz hegoaldeko Afrikan bizi dira.

## Espezieak

* Philothamnus angolensis Bocage, 1882
* Philothamnus battersbyi Loveridge, 1951
* Philothamnus bequaerti (Schmidt, 1923)
* Philothamnus carinatus (Andersson, 1901)
* Philothamnus dorsalis (Bocage, 1866)
* Philothamnus girardi Bocage, 1893
* Philothamnus heterodermus (Hallowell, 1857)
* Philothamnus heterolepidotus (Günther, 1863)
* Philothamnus hoplogaster (Günther, 1863)
* Philothamnus hughesi Trape & Roux-Esteve, 1990
* Philothamnus irregularis Leach, 1819
* Philothamnus macrops (Boulenger, 1895)
* Philothamnus natalensis (Smith, 1848)
* Philothamnus nitidus (Günther, 1863)
* Philothamnus ornatus Bocage, 1872
* Philothamnus punctatus Peters, 1867
* Philothamnus ruandae Loveridge, 1951
* Philothamnus semivariegatus (Smith, 1840)
* Philothamnus thomensis Bocage, 1882

## Kanpo estekak

* Datuak: Q2606543
* Multimedia: Philothamnus / Q2606543
* Espezieak: Philothamnus
# Philosophiæ Naturalis Principia Mathematica

Philosophiæ Naturalis Principia Mathematica (euskaraz Naturaren Filosofiaren Oinarri Matematikoak), laburbilduz Principia (Oinarriak) soilik ere deitua, 1687ko uztailaren 5ean Sir Isaac Newtonek idatziriko idazlan bat da, hau hiru liburuz osatua zegoen. Behin bere lehenbiziko argitalpenari zuzenketak burutu ondoren, 1713 eta 1726an ere beste bi argitalpen aurkeztu zituen. Idazlan honek zientziaren historiako inflexio une bat adierazi zuen, eta askok inoiz argitaratua izan den zientzia-lan nabarmenentzat jo ohi dute.

## Edukia

Idazlan honen argitalpena denboran zehar atzeratu egin zen, nagusiki Newton beste batzuek bere aurkikuntzak bereganatzeko arriskuaren beldur baitzen. Halere, Newtonen adiskidea zen Edmond Halley zientzialariak bere aurkikuntzak argitaratu zitzan bultzarazi zuen, ondorioz Newtonek bere idazlanaren aurreneko orrialdeetan Halleyri bere esker ona adierazi zion.
Hiru liburuek geometria puruaren hizkuntzan idatzitako fisika eta astronomiaren oinarriak dauzkate. "I. liburuak" oharretan idatzirik "lehen eta azken arrazoien" metodoa du, "III. liburuaren" fluxioen teoriaren gehigarri gisa. Nahiz eta idazlan bikain honek Newtoni ospe handia eman izan, idatzita dagoen hizkera eta tonuen ondorioz, gaur egungo irakurleentzat irakurtzea zaila den idazlana da. Hori dela eta, gaur egungo kalkulu diferentzialean Leibnizen notazioa erabili ohi da, Newtonen notazioa ez bezala, kalkuluak erraztu eta askoz ere intuitiboagoa baita.
Mekanikaren alorrean Galileoren aurkikuntzak bildu eta bere Mugimenduaren lege ospetsuak aipatu zituen. Azken hauetatik Lurra eta Ilargiaren grabitate indarra ondorioztatu zuen. Gainera lege hauek unibertso guztiko gorputzei ezartzeko sen handia izan zuen, honenbestez ekuazio hau grabitate unibertsalaren legea bilakatu zen.
Gaur egun Newtonen jabetzakoa zen eta bere ohar idatziak eta zuzenketak dituen lehen argitalpenaren eskuizkribua Oxford hirian dagoen Oxfordeko Unibertsitateko Trinity College ikastetxeko Wren liburutegian gordeta dago.
Kalkuluaren asmatzailea Newton edo Leibniz izan ote zenaren inguruko eztabaida bat ere egon zen. Leibnizek bere ideiak aurrez argitaratu bazituen ere, Newtonek bere teoriak lehenagotik garatuak zituen, nahiz eta hauen argitarapena asko atzerarazi izan.

## Ikus gainera

* Hypotheses non fingo.
* Naturaren Filosofia.
* Newtonen legeak.
* Principia mathematica.

## Kanpo estekak

* Philosophiae Naturalis Principia Mathematica idazlanaren bertsio digitalizatua irakurgai (Latinez)
* Philosophiae Naturalis Principia Mathematica idazlana irakurgai (Latinez)
* Datuak: Q205921
* Multimedia: Philosophiae Naturalis Principia Mathematica / Q205921
# Polemonium

Polemonium landare generoak 152 espezie ditu, Polemoniaceae familiakoak, ipar hemisferioko eremu artiko eta hotzetan zein Hego Amerikako hegoaldeko Andeetan sortuak. Espezieetako asko goi mendietan hazten dira.

## Ezaugarriak

Landare iraunkorrak (oso gutxitan urterokoak), 10-120 zm.-ko altuerakoak, hosto berde distiratsuak, hostozabal lantzelatuetan banatuak. Udaberrian eta udan sortzen diren loreak urdinak dira (oso gutxitan zuriak edo arrosak).
Polemonium espezieak lepidoptera espezie batzuen (Coleophora polemoniella, adibidez) larbak elikatzeko elikagaiak izan ohi dira.

## Espezieak

Hauek dira nagusiak:
* Polemonium acutiflorum Willd. ex Roem. & Schult.)
* Polemonium antarcticum Griseb.
* Polemonium boreale Adams
* Polemonium brandegeei (A. Gray) Greene
* Polemonium caeruleum L.
* Polemonium californicum Eastw.
* Polemonium carneum A. Gray
* Polemonium caucasicum N. Busch
* Polemonium chartaceum H. Mason
* Polemonium chinense (Brand) Brand
* Polemonium confertum A. Gray
* Polemonium cuspidatum
* Polemonium delicatum Rydb.
* Polemonium elegans Greene
* Polemonium eximium Greene
* Polemonium foliosissimum A. Gray
* Polemonium gayanum Brand
* Polemonium grandiflorum Benth.
* Polemonium hultenii Hara
* Polemonium longii Fernald
* Polemonium macranthum Klokov
* Polemonium mellitum (A. Gray) A. Nelson
* Polemonium mexicanum Cerv. ex Lag.
* Polemonium micranthum Benth.
* Polemonium nevadense Wherry
* Polemonium occidentale Greene
* Polemonium pauciflorum S. Watson
* Polemonium pectinatum Greene
* Polemonium pilosum (Greenm.) G. N. Jones
* Polemonium pulcherrimum Hook.
* Polemonium racemosum Kitam.
* Polemonium reptans L.
* Polemonium sumushanense G. H. Liu & Ma
* Polemonium vanbruntiae Britton
* Polemonium viscosum Nutt.
* Polemonium yezoense (Miyabe & Kudô) Kitam.

## Erreferentziak

* ↑ Espezien zerrenda osoa.

## Kanpo estekak

* Datuak: Q157357
* Multimedia: Polemonium / Q157357
* Espezieak: Polemonium
# Polemonium (hiria)

Polemonium (grezieraz Polemonion), Ponto eskualdeko kostaldeko hiri bat izan zen, Sidenos ibaiaren itsasoratzetik gertu zegoena. Ziuraski, antzinako Side hiriaren ondoan eraiki zen, eta Polemon I.a Pontokoa erregearen izena jaso zuen, Marko Antoniok K.a. 36an izendatua, edo, litekeenagoa dena, Polemon I.aren seme eta oinordekoa izan zen Polemon II.agatik. Pontoko zati honek, Ponto Polemoniar izena jaso zuen.
Egungo Ponleman hiriaren ondoan zegoen.

## Kanpo estekak

* Datuak: Q375020
* Multimedia: Fatsa / Q375020
# Polling (Mühldorf)

Polling (Mühldorf) Alemaniako udalerria da. Bavariako estatuan kokatuta dago, [[Mühldorf am Inn (barrutia)|Mühldorf am Inn]] barrutian. 2014an 3.319 biztanle zituen 43,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q551112
* Multimedia: Polling (near Mühldorf am Inn) / Q551112
# Pollock (Hego Dakota)

Pollock Ameriketako Estatu Batuetako inkorporatutako herri bat da. Campbell konderrian dago, Hego Dakota estatuan. 224 biztanle ditu, 0,83251 kilometro koadroko azaleran banatuta.

## Ikus, gainera

* Campbell konderrian

## Kanpo estekak

* Datuak: Q2350529
# Pollock (filma)

Pollock 2000ko Ed Harris estatubatuar zinema zuzendari eta aktoreak zuzendu eta antzeztutako biografia filma bat da. Ed Harris, Marcia Gay Harden, Jennifer Connelly, Robert Knott, Bud Cort, Molly Regan eta Sada Thompson aktoreek antzeztu zuten.
Emakumezko bigarren aktore onenaren Oscar Saria (Marcia Gay Harden) irabazi eta Gizonezko aktore onenaren Oscar Sariaren (Ed Harris) izendapena jaso zuen.

## Argumentua

Oharra: Atal honek istorio osoa edo amaiera argitzen du.
Jackson Pollock (1912–1956) estatubatuar artistaren bizitza kontatzen da, zeina bere margolan expresionista eta abstraktui esker ospetsu bilakatu zen.

## Aktoreak

* Ed Harris: Jackson Pollock
* Marcia Gay Harden: Lee Krasner
* Tom Bower: Dan Miller
* Jennifer Connelly: Ruth Kligman
* Bud Cort: Howard Putzel
* John Heard: Tony Smith
* Val Kilmer: Willem de Kooning
* Amy Madigan: Peggy Guggenheim
* Sally Murphy: Edith Metzger
* Stephanie Seymour: Helen Frankenthaler
* Matthew Sussman: Reuben Kadish
* Jeffrey Tambor: Clement Greenberg
* Norbert Weisser: Hans Namuth
* Everett Quinton: James Johnson Sweeney
* Annabelle Gurwitch: May Rosenberg
* John Rothman: Harold Rosenberg
* Kenny Scharf: William Baziotes
* Sada Thompson: Stella Pollock
* Robert O'Neill: Herbert Matter

## Kanpo estekak

* Pollock filmaren IMDBko fitxa irakurgai (Ingelesez)
* Datuak: Q1466736
# Pollock (Missouri)

Pollock Missourieko herrixka bat da. Sullivan konderrian kokatua dago. 2010ean 89 biztanle zituen, 0,43 kilometro koadrotan banatuta.

## Ikus, gainera

* Sullivan konderria

## Kanpo estekak

* Datuak: Q2620484
* Multimedia: Pollock, Missouri / Q2620484